C 15/62
RO
Jurnalul Oficial al Uniunii Europene
12.1.2022
Miercuri, 19 mai 2021
subsidiarității și unei mai bune reglementări, inclusiv testul IMM; subliniază, în acest sens, necesitatea unei piețe flexibile a hidrogenului pentru a facilita utilizarea pe deplin a beneficiilor și reducerea costurilor producției de hidrogen pentru primele întreprinderi inovatoare intrate pe piață, ținând cont că piața hidrogenului nu este încă matură și trebuie dezvoltată;
15. consideră că structura pieței gazelor din UE și Pachetul privind energia curată ar putea servi drept bază și exemplu pentru reglementarea pieței hidrogenului; subliniază că dezvoltarea rapidă și previzibilă a producției și distribuției de hidrogen necesită o planificare publică democratică, care să reunească producătorii, lucrătorii și sindicatele acestora, oamenii de știință și organizațiile neguvernamentale; încurajează Comisia și statele membre să conceapă soluții specifice pentru a crește producția de hidrogen în regiunile mai puțin conectate sau izolate, cum ar fi insulele, asigurând în același timp dezvoltarea infrastructurii aferente, de exemplu prin reafectarea acesteia;
16.
invită Comisia să includă și să evalueze cerințele juridice necesare pentru o economie durabilă a UE pe bază de hidrogen în evaluările sale de impact referitoare la revizuirea legislației relevante, pentru a îndeplini obiectivele mai ambițioase ale UE în materie de climă și pentru a face hidrogenul din surse regenerabile mai atractiv din punct de vedere economic; îndeamnă Comisia să analizeze, în special, revizuirea Directivei privind energia din surse regenerabile, a Directivei privind impozitarea energiei (18) și a Directivei EU ETS, pentru a asigura condiții echitabile de concurență și un cadru de reglementare pentru hidrogen adaptat exigențelor viitorului;
17.
felicită Comisia pentru obiectivele sale ambițioase de a crește capacitatea electrolizoarelor de hidrogen și producția de hidrogen din surse regenerabile; invită Comisia să elaboreze o foaie de parcurs pentru introducerea și redimensionarea electrolizoarelor și să creeze parteneriate la nivelul UE pentru a asigura rentabilitatea acestora; îndeamnă Comisia și statele membre să reducă birocrația actuală și să stimuleze extinderea lanțului valoric și introducerea pe piață a hidrogenului din surse regenerabile pentru ca acesta să devină matur tehnologic și competitiv, oferind stimulente financiare și scheme de finanțare specifice, inclusiv soluții inovatoare, cum ar fi prime pentru introducerea în rețea de hidrogen din surse regenerabile, prin revizuirea normelor privind ajutoarele de stat și prin efectuarea unei revizuiri cuprinzătoare a sistemelor de tarifare și de impozitare a energiei în vederea internalizării costurilor; subliniază că hidrogenul din surse regenerabile ar putea deveni competitiv înainte de 2030, cu condiția să existe investițiile necesare și un cadru de reglementare adecvat, iar energia din surse regenerabile să fie competitivă;
18.
ia act de faptul că o economie durabilă pe bază de hidrogen ar trebui să permită extinderea capacităților în cadrul unei piețe energetice integrate a UE; admite că vor exista diferite forme de hidrogen pe piață, cum ar fi hidrogenul din surse regenerabile și hidrogenul din surse cu emisii scăzute de dioxid de carbon, și subliniază necesitatea investițiilor pentru a crește producția de energie din surse regenerabile suficient de rapid pentru a atinge obiectivele climatice și de mediu ale UE pentru 2030 și 2050, recunoscând, în același timp, hidrogenul din surse cu emisii scăzute de dioxid de carbon ca tehnologie de tranziție pe termen scurt și mediu; invită Comisia să evalueze aproximativ cât de mult hidrogen din surse cu emisii scăzute de dioxid de carbon va fi necesar pentru tranziția către decarbonizare până când hidrogenul din surse regenerabile va putea prelua acest rol, în ce cazuri și pentru cât timp; invită Comisia și statele membre să reducă obstacolele economice și de reglementare pentru a promova o introducere rapidă pe piață a hidrogenului; constată și necesitatea de a evita exploatarea nesustenabilă a resurselor, continuarea emisiilor de metan, dependența de carbon și activele irecuperabile; subliniază că utilizarea hidrogenului ar trebui să contribuie la realizarea obiectivelor climatice ale UE și la dezvoltarea și implementarea rapidă a hidrogenului din surse regenerabile;
19. subliniază importanța eliminării treptate a hidrogenului pe bază de combustibili fosili cât mai curând posibil, punând accentul pe tehnologiile cele mai curate ca durabilitate și emisii de gaze cu efect de seră; îndeamnă Comisia și statele membre să înceapă imediat planificarea cu atenție a tranziției, astfel încât producția de hidrogen pe bază de combustibili fosili să înceapă să scadă rapid, previzibil și ireversibil și astfel încât să se evite prelungirea duratei de viață a instalațiilor de producție bazate pe combustibili fosili; ia act de faptul că o serie de unități de producție de hidrogen pe bază de combustibili fosili sunt situate în teritoriile de tranziție justă și subliniază că măsurile de sprijin eficace ar trebui să vizeze decarbonizarea producției existente de hidrogen pe bază de combustibili fosili; îndeamnă să se acționeze astfel încât măsurile destinate
(18)
Directiva 2003/96/CE a Consiliului din 27 octombrie 2003 privind restructurarea cadrului comunitar de impozitare a produselor energetice și a electricității (JO L 283, 31.10.2003, p. 51).